Працуючы ў парафіі Бабровічы, ён і яго жонка Марцыяна асабліва запомніліся баброўцам сваёй дабрачыннай дзейнасьцю, шчырай любоўю да ўсіх людзей. Айцец Баляслаў заўчасна памёр напрыканцы 1940 году ў шпіталі ў Целяханах, змучаны і зьнясілены шматлікімі “гутаркамі”, пагрозамі высылкі ў Сібір, паборамі з царквы ды рознымі зьдзекамі і перасьледаваньнямі, якія чыніла яму і Царкве новая бязбожная ўлада.